கேள்வி: ரெடென்டோ டி. பெரான்டி - மருத்துவப்பணி பற்றி விளக்கவும்.
பதில்: திருமணத்திற்குப் பின்னர் கனெக்டிகட்டிற்கு குடிபெயெர்ந்து, வாலிங்போர்டில் உள்ள கெய்லார்ட் மருத்துவமனையில் 1969 முதல் 1997 வரை மருத்துவராக பணியாற்றினார். இங்குள்ள பல மருத்துவ மனைகளிலும் சேவை புரிந்த இவர், சுவாச மருத்துவம் தொடர்பான மருத்துவ பள்ளியினை தூய ராபெல் மருத்துவமனையில் துவக்கியதில் துணை புரிந்தார். இவர் நீண்டகால சுவாச நோயாளிகள் மற்றும் நுரையீரல் மறுவாழ்வுக்கான பராமரிப்பில் அமெரிக்காவில் முன்னோடியாக இருந்தார். நாட்பட்ட நுரையீரல் அடைப்பு நோய் மறுவாழ்வு அளிப்பதற்கான சிறந்த அணுகுமுறையான பிராணவாயு சிகிச்சை அமெரிக்காவில் அறிமுகப்படுத்தியவர்களில் முதன்மையானவர், பெராண்டி. மேலும் சிறிய கொள்கலன்களில் திரவ ஆக்ஸிஜனின் பயன்பாட்டை அறிமுகப்படுத்திய மருத்துவர்களில் முதன்மையானவர்களில் இவரும் ஒருவர். நுரையீரல் துறையில் இவரது ஆரம்பக்கால பணிகளால் இவர் "நவீன நுரையீரல் மறுவாழ்வின் தந்தை" என்ற பட்டத்தைப் பெறுகிறார். இவர் நுரையீரல் மருத்துவராகவும் மற்றும் மருத்துவ இயக்குநராகவும், யேல் பல்கலைக்கழகத்தில் மருத்துவ இணைப் பேராசிரியராகவும் இருந்தார். Yale University, CT (YU) and other places|website=ResearchGate|language=en|access-date=2020-11-23}} கெயிலார்ட் மருத்துவமனையின் நுரையீரல் நோயாளிகளுக்கு சிகிச்சையளிப்பதில் பெரான்டி முன்னோடியாகவும் வழிகாட்டியாகவும் இருந்தார். மேலும் தூக்க ஆய்வின் காரணகர்த்தாவாக இருந்தார். இது நியூ இங்கிலாந்தில் மருத்துவமனையின் மிகப்பெரிய தூக்க ஆய்வு திட்டத்திற்கு வழிவகுத்தது மற்றும் நாட்டின் மிகப்பெரிய ஒன்றாகும்.